Den [[28. oktober]] sejlede Sophie Magdalena og Gustav i slup fra [[Karlberg Slot]] til [[Drottningholm Slot]], hvor hun formelt blev præsenteret ved hoffet og efterfølgende selv gav [[kur]], efterfulgt af teater, middag og bal. Det samme blev gentaget dagen efter. Ved denne lejlighed bemærkede grevinde Ebba Bonde, at det almindelige indtryk af hende var: "Ved Gud, hvor er hun smuk!", men at hendes udseende ifølge grevinden var påvirket af, at hun havde en: "forfærdelig frygt for dronningen".{{sfn|Ribbing|1958|p=99}} Den [[4. november]] fandt hendes festlige indtog i [[Stockholm]] sted under stor jubel fra befolkningens side, og allerede samme dag blev vielsen gentaget, nu med brudgommen selv, i [[Stockholm Slot]]skirke, efterfulgt af den fakkeldans i Rigssalen, der havde været en tradition ved kongelige bryllupper i Sverige siden [[Erik 14. af Sverige|Kong Erik 14.]]'s tid.
Historie